
58 DR.31.5.2004 

 

Ismail lawan PPP dengan Mohd. Fazli bin Ramli lawan PPP.  Saya pun tidak tahu 
macam mana pengundi Bukit Gelugor ini boleh pilih peguam menjadi Ahli Parlimen.  
Kalau Yang Berhormat betul-betul berjiwa rakyat, tinggalkan kes mahkamah, datang ke 
Parlimen, tanya soalan itu. Ini lebih pentingkan profesion peguam.  Terima kasih.  
Sudah tidak ada dan saya hendak gulung.  Terima kasih. 

 Timbalan Yang di-Pertua [Datuk Dr. Yusof bin Yacob]:  Sudah, sudah.  Sila 
duduk. 

 Tuan R. Karpal Singh:   [Bangun] 

 Timbalan Yang di-Pertua [Datuk Dr. Yusof bin Yacob]: Sudah Yang 
Berhormat.  Cukup! cukup!  Yang Amat Berhormat Menteri Pertahanan, sila jawab. 

3.58 ptg. 

 Timbalan Perdana  Menteri dan Menteri Pertahanan [Dato' Sri Mohd. 
Najib bin Tun Haji Abdul Razak]:  ….[Ketawa] Tuan Yang di-Pertua, terlebih dahulu 
saya ingin mengucapkan terima kasih kepada 19 orang Ahli-ahli Yang Berhormat yang 
telah mengambil bahagian di dalam perbahasan ke atas Usul Menjunjung Kasih Titah 
Ucapan Titah Ucapan Seri Paduka Baginda Yang di-Pertuan Agong yang telah 
menyentuh bidang tugas dan tanggungjawab Kementerian Pertahanan.  

Saya mendapati kebanyakan dari isu-isu yang dibangkitkan oleh Ahli Yang Berhormat 
pada sesi perbahasan pada kali ini adalah berkenaan dengan Program Latihan Khidmat 
Negara. Isu-isu tersebut dibangkitkan oleh Ahli Yang Berhormat bagi Kelana Jaya, Ipoh 
Timur, Parit, Kudat, Keterah, Rasah, Padang Terap, Permatang Pauh, Cameron 
Highland, Labuan, Pengkalan Chepa, Petra Jaya, Sabak Bernam, Lanang, Batu Gajah, 
Indera Mahkota dan Bagan. Ini menunjukkan bahawa Ahli-ahli Yang Berhormat 
berkenaan begitu mengambil berat dan prihatin mengenai program yang baru pertama 
kali dilaksanakan. Kerajaan sentiasa mengamalkan sikap terbuka dan bersedia 
mendengar segala teguran yang membina daripada Ahli Yang Berhormat untuk 
menambahbaikkan lagi program ini. 

 Tuan Yang di-Pertua, seterusnya izinkan saya menjawab semua pertanyaan 
tersebut bermula daripada isu pelaksanaan Program Latihan Khidmat Negara  diikuti 
dengan lain-lain isu yang dibangkitkan. 

 Tuan Yang di-Pertua, untuk makluman Ahli Yang Berhormat, pemilihan 
peserta oleh komputer dibuat secara telus mengikut 1:1 di antara kedua-dua jantina.  
Peserta-peserta yang terpilih untuk mengikuti program ini terdiri daripada pelbagai latar 
belakang. Sebahagian daripada mereka baru menamatkan persekolahan dan 
sebahagian lagi sudah lama meninggalkan persekolahan. 

 Kementerian sedar bahawa di kalangan mereka yang telah lama 
meninggalkan sekolah ini ada yang mempunyai latar belakang yang kurang baik dan 
mungkin menimbulkan masalah semasa latihan.  Namun, adalah diyakini program ini 
dapat menyemaikan nilai-nilai murni kepada peserta-peserta meskipun kita akan 
berdepan dengan masalah-masalah tertentu.  Ini adalah kerana asas PLKN bertujuan 
untuk membentuk sebuah masyarakat yang berdisiplin, bersemangat waja, 
berkeyakinan diri, setia pada negara dan sentiasa bersedia menghadapi sebarang 
cabaran dan dugaan. 

 Berhubung dengan cadangan untuk mengasingkan peserta mengikut jantina 
pula, kerajaan buat masa ini tidak bercadang untuk membuat pengasingan jantina 
dalam pemilihan peserta program.  Ini adalah kerana kerajaan percaya kepada 
kesamarataan jantina (gender equality) dalam memberikan peluang pendidikan dan 
penghayatan nasionalisme kepada semua peserta.  Sehubungan dengan ini kerajaan 
berhasrat untuk menambahkan lagi bilangan jurulatih wanita supaya mengurangkan 
kemungkinan perkara-perkara yang tidak diingini boleh berlaku. 

 Tuan Yang di-Pertua, berkenaan dengan cadangan untuk mengasingkan 
peserta-peserta PLKN yang bermasalah, ke sebuah kem yang lain pula, pihak kerajaan 
telah pun berbuat demikian dengan menubuhkan dua buah kem khas pada 17 April 
2004 yang lalu.  Kem-kem tersebut ialah Kem Bumi Jati, Klang dan Kem Akademi 
Latihan Inovasi dan Motivasi Alim, Jugra. 

 Hasil daripada laporan dan maklum balas yang diterima, masalah disiplin 
peserta di kem-kem dan IPTA-IPTA telah dapat dikurangkan.  Tindakan mengasingkan 



Ismail lawan PPP dengan Mohd. Fazli bin Ramli lawan PPP. Saya pun tidak tahu macam mana pengundi Bukit Gelugor ini boleh pilih peguam menjadi Ahli Parlimen. Kalau Yang Berhormat betul-betul berjiwa rakyat, tinggalkan kes mahkamah, datang ke Parlimen, tanya soalan itu. Ini lebih pentingkan profesion peguam. Terima kasih. Sudah tidak ada dan saya hendak gulung. Terima kasih. Timbalan Yang di-Pertua [Datuk Dr. Yusof bin Yacob]: Sudah, sudah. Sila duduk. Tuan R. Karpal Singh: [Bangun]. Timbalan Yang di-Pertua [Datuk Dr. Yusof bin Yacob]: Sudah Yang Berhormat. Cukup! cukup! Yang Amat Berhormat Menteri Pertahanan, sila jawab. 3.58 ptg. Timbalan Perdana Menteri dan Menteri Pertahanan [Dato' Sri Mohd. Najib bin Tun Haji Abdul Razak]: ....[Ketawa] Tuan Yang di-Pertua, terlebih dahulu saya ingin mengucapkan terima kasih kepada 19 orang Ahli-ahli Yang Berhormat yang telah mengambil bahagian di dalam perbahasan ke atas Usul Menjunjung Kasih Titah Ucapan Titah Ucapan Seri Paduka Baginda Yang di-Pertuan Agong yang telah menyentuh bidang tugas dan tanggungjawab Kementerian Pertahanan. Saya mendapati kebanyakan dari isu-isu yang dibangkitkan oleh Ahli Yang Berhormat pada sesi perbahasan pada kali ini adalah berkenaan dengan Program Latihan Khidmat Negara. Isu-isu tersebut dibangkitkan oleh Ahli Yang Berhormat bagi Kelana Jaya, Ipoh Timur, Parit, Kudat, Keterah, Rasah, Padang Terap, Permatang Pauh, Cameron Highland, Labuan, Pengkalan Chepa, Petra Jaya, Sabak Bernam, Lanang, Batu Gajah, Indera Mahkota dan Bagan. Ini menunjukkan bahawa Ahli-ahli Yang Berhormat berkenaan begitu mengambil berat dan prihatin mengenai program yang baru pertama kali dilaksanakan. Kerajaan sentiasa mengamalkan sikap terbuka dan bersedia mendengar segala teguran yang membina daripada Ahli Yang Berhormat untuk menambahbaikkan lagi program ini. Tuan Yang di-Pertua, seterusnya izinkan saya menjawab semua pertanyaan tersebut bermula daripada isu pelaksanaan Program Latihan Khidmat Negara diikuti dengan lain-lain isu yang dibangkitkan. Tuan Yang di-Pertua, untuk makluman Ahli Yang Berhormat, pemilihan peserta oleh komputer dibuat secara telus mengikut 1:1 di antara kedua-dua jantina. Peserta-peserta yang terpilih untuk mengikuti program ini terdiri daripada pelbagai latar belakang. Sebahagian daripada mereka baru menamatkan persekolahan dan sebahagian lagi sudah lama meninggalkan persekolahan. Kementerian sedar bahawa di kalangan mereka yang telah lama meninggalkan sekolah ini ada yang mempunyai latar belakang yang kurang baik dan mungkin menimbulkan masalah semasa latihan. Namun, adalah diyakini program ini dapat menyemaikan nilai-nilai murni kepada peserta-peserta meskipun kita akan berdepan dengan masalah-masalah tertentu. Ini adalah kerana asas PLKN bertujuan untuk membentuk sebuah masyarakat yang berdisiplin, bersemangat waja, berkeyakinan diri, setia pada negara dan sentiasa bersedia menghadapi sebarang cabaran dan dugaan. Berhubung dengan cadangan untuk mengasingkan peserta mengikut jantina pula, kerajaan buat masa ini tidak bercadang untuk membuat pengasingan jantina dalam pemilihan peserta program. Ini adalah kerana kerajaan percaya kepada kesamarataan jantina (gender equality) dalam memberikan peluang pendidikan dan penghayatan nasionalisme kepada semua peserta. Sehubungan dengan ini kerajaan berhasrat untuk menambahkan lagi bilangan jurulatih wanita supaya mengurangkan kemungkinan perkara-perkara yang tidak diingini boleh berlaku. Tuan Yang di-Pertua, berkenaan dengan cadangan untuk mengasingkan peserta-peserta PLKN yang bermasalah, ke sebuah kem yang lain pula, pihak kerajaan telah pun berbuat demikian dengan menubuhkan dua buah kem khas pada 17 April 2004 yang lalu. Kem-kem tersebut ialah Kem Bumi Jati, Klang dan Kem Akademi Latihan Inovasi dan Motivasi Alim, Jugra. Hasil daripada laporan dan maklum balas yang diterima, masalah disiplin peserta di kem-kem dan IPTA-IPTA telah dapat dikurangkan. Tindakan mengasingkan.